**ΘΕΜΑ ΑΡ. 12**

**ΒΑΣΙΛ ΛΕΒΣΚΙ – Ο ΜΕΓΑΛΥΤΕΡΟΣ ΒΟΥΛΓΑΡΟΣ ΗΡΩΑΣ**

Ο Βασίλ Λέβσκι είναι ένας ευφυής θεωρητικός και επαναστάτης, ο οποίος όρισε τη στρατηγική και οργάνωσε το βουλγαρικό εθνικό-απελευθερωτικό κίνημα τις δεκαετίες των 60 και των 70 του 19. αιώνα.

Ο Βασίλ Ιβάνοβ Κούντσεβ γεννήθηκε στις 6 (18) Ιουλίου 1837 στο Κάρλοβο, στην οικογένεια χειροτεχνών. Σπούδασε στο σχολείο του Κάρλοβο και για δύο χρόνια – στο σχολείο της Στάρα Ζαγκόρα. Επηρεασμένος από το θείο του Βασίλειο, έγινε μοναχός και διάκονος με το όνομα του Ιγνατίου.

Το Μάρτιο του 1862, ο διάκονος Ιγνάτιος εντάχθηκε στη Λεγεώνα του Ρακόβσκι στο Βελιγράδι, όπου του έδωσαν το όνομα Λέβσκι («ο Λεόντιος», «ο Λεονταρίσιος»).

Το 1867, ο Λέβσκι αναχώρησε για τη Βλαχία και έγινε ο σημαιοφόρος στο επαναστατικό τάγμα του Παναγιώτη Χίτοβ, με τον οποίο πέρασε διαμήκους της Στάρα Πλανινά (του Αίμου) και έφτασε στη Σερβία. Μετέχει και στο Δεύτερο Βουλγαρικό Επαναστατικό Τάγμα.

Ο Λέβσκι αρχίζει και τριγυρνά στα βουλγαρικά εδάφη, για να ιδρύσει τις πρώτες επαναστατικές επιτροπές (κομιτάτα) στο Λόβετς, το Πλέβεν, το Κάρλοβο, το Καλόφερ, το Πλόβντιβ (Φιλιππούπολη), το Πάζαρτζικ κλπ.

Ως κέντρο της ηγεσίας ορίστηκε η Επιτροπή του Λόβετς που ονομάστηκε επίσης «Προσωρινή Κυβέρνηση στη Βουλγαρία». Ο Λέβσκι διευρύνει το δίκτυο σε όλη τη χώρα και συντάσσει «Σχέδιο Καταστατικού», ή «Διάταξη αφορούσα τους πρωτεργάτες της απελευθέρωσης του βουλγαρικού λαού» – πρόκειται για το πιο δημοκρατικό επαναστατικό καταστατικό της εποχής στην Ευρώπη.

Το 1872 ανακηρύχθηκε «ο πρωταπόστολος στη Βουλγαρία».

Ο Απόστολος επιστρέφει στη χώρα και ιδρύει νομαρχιακά κέντρα, καθιερώνει μυστικό ταχυδρομείο, μυστική αστυνομία και αυστηρή επαναστατική πειθαρχία.

Ένας από τους πιο στενούς συνεργάτες του – ο Ντημήταρ Όμπστι, χωρίς την άδεια του λεηλατεί το τούρκικο ταχυδρομείο στην διάβαση Αραμπακονάκ. Οι μετέχοντες στην κλοπή συνελήφθησαν και καταδικάστηκαν. Η μυστική οργάνωση αποκαλύφθηκε.

Ο Απόστολος συνελήφθη στο χάνι του Κάκρινα στις 26.12.1872.

Μετά τη σύλληψή του, πήγαν τον Λέβσκι πρώτα στο Τάρνοβο και στη συνέχεια – στη Σόφια. Η συμπεριφορά του ήταν σταθερή και θαρραλέα μπροστά στο Έκτακτο Δικαστήριο, το οποίο τον καταδίκασε σε θάνατο. Ο Απόστολος απαγχονίστηκε στη Σόφια στις 6 (18) Φεβρουαρίου 1873.